จักรพรรดินีฉือเซี่ยวเซี่ยน

สมเด็จพระจักรพรรดินีฉือเซี่ยวเซี่ยน หรือ สมเด็จพระจักรพรรดินีฉีเซี่ยวเซี่ยน (ค.ศ. 1477 - 23 ธันวาคม ค ศ. 1538; ) เป็นที่รู้จักในพระนาม พระพันปีหลวงซิงกั๋ว หรือ พระพันปีหลวงจางเซิ่ง ประสูติที่เขตต้าซิง (ปัจจุบันคือ เขตต้าซิง กรุงปักกิ่ง) เป็นพระชายาขององค์ชายจูโหยวหยวน (ซิ่งอ๋อง) และเป็นพระราชมารดาในจักรพรรดิเจียจิ้ง ประสูติในสกุลเจียง

 พระราชประวัติ 

ไม่มีบันทึกที่แท้จริงว่าพระนางประสูติในปีใด (พบในเอกสารจีนบางส่วนระบุว่าพระนางประสูติปี ค.ศ. 1477) 

ปี ค.ศ. 1492 พระนางได้รับการสถาปนาเป็นองค์หญิงซิงในฐานะพระชายาขององค์ชายจูโหยวหยวน 
ปี ค.ศ. 1500 พระนางให้การประสูติพระโอรสองค์โต (ซึ่งสิ้นพระชนม์ตั้งแต่ยังทรงพระเยาว์) 
ปี ค.ศ. 1501 พระนางให้การประสูติพระธิดาองค์โต 
ปี ค.ศ. 1507 พระนางทรงมีพระโอรสองค์ที่สอง คือ จูโฮ่วชง (จักรพรรดิเจียจิ้ง) และพระธิดาอีกพระองค์หนึ่งคือองค์หญิงหย่งฉุน
ปี ค.ศ. 1519 องค์ชายจูโหยวหยวนสิ้นพระชนม์  ขณะนั้นองค์ชายจูโฮ่วจง พระโอรสของพระนางได้รับการสถาปนาเป็นรัชทายาท และรอจนกว่าช่วงเวลาไว้ทุกข์หมดลงจึงจะได้สถาปนา

 พระพันปีหลวง 
ปี ค.ศ. 1521จักรพรรดิเจิ้งเต๋อสวรรคตโดยไม่มีพระราชบุตร หยาง ถิงเหอขุนนางชั้นสูงและเสนาบดีท่านอื่น ๆ ต่างหาผู้สืบราชสันตติวงศ์ตามหลักของจักรพรรดิหงอู่

ในการสืบพระราชสันตติวงศ์ จึงต้องย้อนไปที่รุ่นจักรพรรดิหงจื้อ ซึ่งทรงมีพระอนุชาคือองค์ชายจูโหยวหยวน (ซิ่งอ๋อง) แม้ว่าซิ่งอ๋องจะสิ้นพระชนม์ไปแล้ว แต่ก็ยังมีพระราชโอรสอยู่ เป็นเหตุให้ทูลเชิญองค์ชายจูโฮ่วชงผู้เป็นพระราชโอรสขึ้นครองราชสมบัติเป็นจักรพรรดิเจียจิ้ง

หลังจากวันขึ้นครองราชสมบัติได้ 3 วัน จึงมีคำสั่งให้พระนางเสด็จกลับมาที่กรุงปักกิ่งคณะรัฐมนตรี นำโดยหยางถิงเหอ กล่าวขอให้พระนางดำรงพระอิสริยยศเป็นพระราชชนนีเท่านั้น ด้วยเนื่องจากจักรพรรดิเจียจิ้งสืบทอดจากสายรอง จึงควรเคารพในความเชื่อดั้งเดิม นับถือจักรพรรดิหงจื้อเป็นพระราชบิดาแท้ ๆ ให้นับถือซิ่งอ๋อง และ พระนาง เป็นเพียงแค่พระราชปิตุลา และพระราชปิตุจฉา

เมื่อพระนางได้เสด็จมาถึงเขตทงโจว ซึ่งอยู่ห่างจากเมืองหลวงเพียงแค่เอื้อม เมื่อทรงทราบถึงข้อเสนอของนายกรัฐมนตรี พระนางจึงรับสั่งว่า "บุตรของข้าจะถูกปฏิบัติเยี่ยงบุตรคนอื่นได้อย่างไร!" และทรงปฏิเสธที่จะเสด็จเข้าเมืองหลวงทันที จักรพรรดิเจียจิ้งจึงทรงพระกรรแสงและทรงรายงานพระทัยต่อ พระพันปีหลวงฉือโซ่ว โดยทรงประสงค์จะสละราชสมบัติ และรับใช้พระราชมารดา เมื่อเหล่าเสนาบดีทราบเรื่องนี้ ต่างก็หวาดกลัวกัน 

จนในที่สุดพระพันปีฉือโซ่วจึงมีพระบัญชา เสนาบดีจึงเปลี่ยนพระอิสริยยศของพระนางเป็น พระราชชนนีซิงเซียน และทรงต้อนรับพระนางเข้าสู่เมืองหลวงตามพระราชสาส์นของพระพันปีหลวงฉือโซ่วต่อมาจักรพรรดิเจียจิ้งทรงสั่งสถาปนาพระอัยยิกา เช่ากุ้ยเฟย ขึ้นเป็นพระพันปีหลวงโซ่วอัน หลังจากได้เป็นพระราชชนนีแล้ว ก็มิทรงเสด็จร่วมกันกับพระพันปีฉือโซ่ว เนื่อกจากครั้งเหตุการณ์การโต้เถียงครั้งใหญ่ในพระราชวัง ที่จักรพรรดิเจียจิ้งจะทางสถาปนาพระเกียรติยศ พระราชชนกซิ่งอ๋อง

ปี ค.ศ. 1521 จักรพรรดิเจียจิ้งทรงเปลี่ยน บรรดาศักดิ์ของพระนางเป็น พระพันปีหลวงซิงกั๋ว ส่งผลทำให้ในพระราชวังต้องห้าม มีพระพันปีหลวงถึง 3 พระองค์ เมื่อได้พระอิสริยยศแล้ว ก็ทรงยกระดับสุสานซิ่งอ๋องเป็นสุสานใต้ดินชื่อว่า สุสานหมิงเซียนหลิง และทรงถวายเครื่องบูชาแด่อ๋องซิงอย่างแบบจักรพรรดิ

ปี ค.ศ. 1523 พระนางได้รับการสถาปนา เป็น พระพันปีหลวงจางเซิ่ง ในฤดูใบไม้ร่วงปีเดียวกันนั้น ได้สถาปนาเป็น สมเด็จพระพันปีหลวงจางเซิ่ง

ปี ค.ศ. 1528 พระนางได้รับการเสริมพระนามคำว่า ฉือเหริน พระนามเต็มของพระนางจึงเป็น พระพันปีหลวงจางเซิ่งฉือเหริน

ปี ค.ศ. 1536 พระนางได้รับการเสริมพระนามว่า คังจิ้ง เจิ้นโช่ว พระนามเต็มของพระนางจึงเป็น พระพันปีหลวงจางเซิ่ง ฉือเหริน คังจิ้ง เจิ้นโช่ว

วันที่ 23 ธันวาคม ค.ศ. 1538 ปีที่ 17 แห่งรัชสมัยจักรพรรดิเจียจิ้ง พระนางสวรรคตและฝังพระศพ ณ สุสานหมิงเซียน มีพระสมัญญานามว่า "จักรพรรดินีฉือเซี่ยวเจินซุ่นเหรินจิ้งเฉิงอี้อันเทียนต้านเซิ่งเซี่ยน" (慈孝貞順仁敬誠一安天誕聖獻皇后)

 พระเกียรติยศ 

ในรัชสมัยจักรพรรดิเฉิงฮว่า (ครองราชย์ ค.ศ. 1464–ค.ศ. 1487)
นางเจียง (蔣氏; ตั้งแต่ ค.ศ. 1477)
ในรัชสมัยจักรพรรดิหงจื้อ (ครองราชย์ ค.ศ. 1487–ค.ศ. 1505)
พระชายาซิงหวางเฟย (興王妃; ตั้งแต่ ค.ศ. 1492)
เจ้าหญิงซิงเซียน พระชายา (興獻后; ตั้งแต่ ค.ศ. 1492)
ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
จักรพรรดินีซิงกั๋ว พระพันปีหลวง (興國太后; ตั้งแต่ ค.ศ. 1521)
จักรพรรดินีเปิ่นเชิงเชิ่งมู่จางเซิ่ง พระพันปีหลวง (本生聖母章聖皇太后; ตั้งแต่ ค.ศ. 1523)
จักรพรรดินีเชิ่งมู่จางเซิ่ง พระพันปีหลวง (聖母章聖皇太后; ตั้งแต่ ค.ศ. 1523)
จักรพรรดินีจางเซิ่งฉือเหริน พระพันปีหลวง (章聖慈仁皇太后; ตั้งแต่ ค.ศ. 1523)
จักรพรรดินีจางเซิ่งฉือเหริน คังจิ้ง เจิ้นโช่ว (章聖慈仁康靜貞壽皇太后; ตั้งแต่ ค.ศ. 1536)
จักรพรรดินีฉือเซี่ยว เจิน ซุ่น เหรินจิ้ง เฉิงอี อันเทียน ต้านเซิ่ง เซี่ยน (慈孝貞順仁敬誠一安天誕聖獻皇后; ตั้งแต่ ค.ศ. 1538)

 พระนามหลังสิ้นพระชนม์ 
พระนามหลังสิ้นพระชนม์คือ

จักรพรรดินีฉือเซี่ยว เจิน ซุ่น เหรินจิ้ง เฉิงอี อันเทียน ต้านเซิ่ง เซี่ยน

Cíxiào zhēn shùn rénjìng chéngyī ān tiān dàn shèng xiàn huánghòu 

慈孝貞順仁敬誠一安天誕聖獻皇后
 พระสาทิสลักษณ์ที่ยังหลงเหลือ 

 อ้างอิง 

หมวดหมู่:จักรพรรดินีราชวงศ์หมิง
หมวดหมู่:พระพันปีหลวงราชวงศ์หมิง